
[bookmark: _Hlk54258010]Ugniasienių pirkimo-pardavimo skelbiamos apklausos sąlygų
1 priedas

UGNIASIENIŲ PIRKIMO-PARDAVIMO
TECHNINĖ SPECIFIKACIJA

I. PIRKIMO OBJEKTAS

I.1. Šio viešojo pirkimo objektas – Ugniasienės, 2 (du) vnt. (toliau – Prekės arba Įranga). 

II. BENDRIEJI REIKALAVIMAI SIŪLOMAI ĮRANGAI

2. Bendrieji reikalavimai siūlomų Prekių tiekėjui:
II.0.1. Įrangos tiekėjas turi būti siūlomos įrangos gamintojas arba gamintojo atstovas, įgaliotas pateikti (parduoti), įdiegti ir aptarnauti siūlomą įrangą arba turi būti sudaręs sutartį su tokiu atstovu, turinčiu išvardintas teises. Kartu su pasiūlymu turi būti pateikta Įrangos gamintojo pažyma, įgaliojimas ar kiti dokumentai, patvirtinantys, kad Įrangos tiekėjas yra siūlomos įrangos gamintojo atstovas, įgaliotas pateikti (parduoti), įdiegti ir aptarnauti siūlomą įrangą arba turi būti sudaręs sutartį su tokiu atstovu, turinčiu išvardintas teises (turi būti pateikta skaitmeninė kopija);
2. Bendrieji reikalavimai siūlomai Įrangai ir licencijoms:
II.1.1. Į bendrą pasiūlymo kainą turi būti įtrauktos visos gamintojo licencijos, reikalingos perkamos įrangos reikalaujamoms funkcijoms atlikti ir palaikyti, taip pat mokymai;
II.1.2. Jei licencija pagal gamintojo taisykles galioja vienam įrenginiui, licencijų reikia pateikti tiek, kiek reikalaujama įrenginių;
II.1.3. Visą siūlomą įrangą Tiekėjas privalo užregistruoti Pirkėjo organizacijos vardu gamintojų nustatyta tvarka garantinių paslaugų teikimui, o registracijos duomenis perduoti Pirkėjui;
II.1.4. [bookmark: _Hlk128483400][bookmark: _Hlk128483523]Visa siūloma Programinė įranga turi būti to paties gamintojo;
II.1.5. Pirkėjui turi būti užtikrinta teisė į įrangos nemokamus atnaujinimus ir klaidų taisymus (garantiniu ir palaikymo laikotarpiu); 
II.1.6. Tiekėjas turi užtikrinti, kad siūlomos įrangos gamintojas nėra paskelbęs apie įrangos gamybos arba tobulinimo nutraukimą (pvz. „End of life“ ar „Discontinued“);
II.1.7. [bookmark: _Hlk128483456]Pasiūlyme Tiekėjas turi pateikti tikslias siūlomos įrangos konfigūracijas, kuriose būtų pateikti tikslūs siūlomos Programinės įrangos komponentų pavadinimai, modeliai, kodai, kiekiai ir kita standartiškai gamintojų pateikiama informacija; 
II.1.8. Atitiktis techninės specifikacijos atskiriems reikalavimams turi būti užtikrintas esant tokiai pačiai siūlomai įrangos konfigūracijai, t. y. kiekvieno konkretaus punkto iš nurodytų techninėje specifikacijoje žemiau atitiktis negali būti užtikrinta vertinant skirtingas įrangos konfigūracijas (dėl ko galimai būtų netenkinami kitų techninės specifikacijos punktų reikalavimai);
II.1.9. Visa pateikiama įranga privalo būti nauja ir nenaudota (negali būti atnaujinta, restauruota, angl. refurbished), nepažeistose gamintojo pakuotėse.
2. Reikalavimai siūlomų Prekių pristatymui: 
II.2.1. Įrangos tiekėjas įsipareigoja visą Įrangą pristatyti ne vėliau kaip per 1 (vieną) mėnesį nuo sutarties įsigaliojimo dienos;
II.2.2. Pristačius įrangą pasirašomas Prekių perdavimo-priėmimo aktas. Pažymėtina, kad į Prekių pristatymo terminą įeina ir Prekių perdavimo-priėmimo akto pasirašymas.
II.3. Kiti reikalavimai:
II.3.1. Jeigu apibūdinant pirkimo objektą techninėje specifikacijoje ar kitose pirkimo dokumentuose galimai nurodytas konkretus modelis ar tiekimo šaltinis, konkretus procesas, būdingas konkretaus Tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai, turi būti laikoma, kad kiekviena tokia nuoroda yra pateikta su žodžiais „arba lygiavertis“. Lygiavertiškumo įrodymas yra Tiekėjo pareiga;

III. SPECIALIEJI REIKALAVIMAI SIŪLOMAI ĮRANGAI

1 lentelė. Reikalavimai[footnoteRef:2] siūlomai įrangai. [2:  Reikalavimai nurodyti 1 (vienam) įrenginiui.] 

	Eil. Nr.
	Įrangos komponentai
	Reikalaujama charakteristika
(ne blogiau kaip)
	Siūloma charakteristika
ir internetinė nuoroda į gamintojo techninę dokumentaciją, nurodant dokumento puslapį ar konkrečią vietą dokumente, kurioje aprašytas reikalaujamos charakteristikos atitikimas*
Pildo tiekėjas

Tiekėjai, pildydami 1 lentelės grafą „Siūloma charakteristika“, turi nurodyti tikslų siūlomos prekės parametrą. Žodžiai „Atitinka“/ „Taip“/ „Ne mažiau“/ „Ne daugiau“/ „Ne blogiau“ neleidžiami.

	1. 
	Įrangos gamintojas, modelis, modifikacija (jei yra)
	Būtina nurodyti siūlomos įrangos komponentus, modelius, gamintoją ir produktų kodus.

(taip pat turi būti nurodytos visos papildomos licencijos, kurios pagal siūlomos įrangos gamintojo taisykles yra būtinos perkančiosios organizacijos poreikiams realizuoti). 
	

	2. 
	Įrenginio tipas
	Specializuotas aparatinis-programinis įrenginys, su UTP saugumo paketu, skirtas užtikrinti perimetro kontrolę, VPN, įsibrovimų aptikimą ir prevenciją (įsibrovimų, pažeidžiamumų ir pan. aptikimas bei apsauga), srautų turinio kontrolę (apsauga nuo virusų, piktybinių kodų.). Siūloma įranga turi būti komplektuojama paties gamintojo. Siūloma įranga negali būti realizuota naudojant virtualizacijos platformomis paremtais sprendimais. Siūlomas sprendimas turi būti programinis/aparatinis (angl. appliance), kurio visos sudedamosios dalys (prievadai, procesoriai, atmintis, t. t.) yra sukomplektuoti viename fiziniame įrenginyje. 
	

	3. 
	Korpuso tipas
	Įrenginiai turi būti montuojami į 19 colių komutacines spintas (montavimui reikalingos detalės turi būti pateiktos kartu su įranga).
	

	4. 
	El.maitinimo šaltinis
	Ne mažiau 2 (dviejų) integruotų maitinimo šaltinių
	

	5. 
	El. maitinimas
	240V AC
	

	6. 
	Prievadų konfigūracija
	· Įrenginys turi turėti ne mažiau kaip 16 (šešiolika) vnt. 100/1000 Base-T Ethernet prievadų;
· Įrenginys turi turėti ne mažiau kaip 2 (du) vnt. SFP+ prievadus;
· Įrenginys turi turėti ne mažiau kaip 8 (aštuonis) vnt. SFP prievadus;
· Visi tinklo prievadai fiziškai turi būti realizuoti viename įrenginyje nenaudojant papildomų išorinių̨ įrenginių̨ (pvz. komutatoriai, kontroleriai, srautų balansavimo įranga ir pan.) 
	

	7. 
	Vidinis diskas 
	Ne mažesnės nei 440 GB talpos kietas diskas
	

	8. 
	Įrenginio našumas
	· Ugniasienės greitaveika - ne mažiau 16 milijonų paketų per sekundę;
· Ugniasienės vėlinimas - ne daugiau nei 5 mikro sekundės;
· Lygiagrečių sesijų kiekis - ne mažiau nei 2 500 000 vnt.;
· Naujų sesijų per sekundę kiekis - ne mažiau nei 260 000 vnt.;
· IPSec VPN palaikoma greitaveika - ne mažiau 11,5 Gbps;
· SSL-VPN palaikoma greitaveika - ne mažiau 2 Gbps;
· Įsilaužimų prevencijos (IPS) greitaveika – ne mažiau 4,5 Gbps.
	

	9. 
	Bendro pobūdžio ugniasienės funkcijos
	· Įrenginys turi dirbti šiais darbo režimais: skaidrus (L2), maršrutizavimo (L3); 
· Įrenginys turi palaikyti IPv6 protokolą; 
· Įrenginys turi palaikyti adresų transliavimą (angl. NAT);
·  Įrenginys turi palaikyti vartotojų autentifikavimą; 
· Įrenginys turi palaikyti saugos zonų konfigūravimą ir naudojimą saugos taisyklėse nustatyta tvarka.
	

	10. 
	Įrenginio VPN funkcijos ir našumas
	Turi palaikyti šiuos VPN funkcionalumus:
· Turi palaikyti IKEv1, IKEv2 protokolus;
· Turi palaikyti SSL-VPN funkcionalumą;
· 3DES, AES256 arba lygiaverčius šifravimo algoritmus;
· „Dead Peer Detection“ funkcionalumas;
· „IPSec NAT Traversal“ funkcionalumas;
· SHA-1, SHA-256,SHA-512, MD5 autentifikacijos palaikymas;
· Palaikomų IPSec VPN tunelių kiekis, - įrenginys-įrenginys ne mažiau 1800 vnt;
· Palaikomų IPSec VPN tunelių kiekis, - įrenginys-klientas ne mažiau 15 500 vnt;
· Palaikomų VPN tunelių kiekis (SSL-VPN) - ne mažiau 450 vnt.
	

	11. 
	Virtualių ugniasienių palaikymas
	Įrenginys turi palaikyti virtualių ugniasienių funkcionalumą, kai vienas fizinis įrenginys gali būti išskaidytas į kelias virtualias ugniasienes su atskiromis maršrutizavimo lentelėmis, ugniasienės taisyklėmis ir saugumo profiliais. Įrenginys pateikiamas su galimybe padalinti į ne mažiau kaip 3 virtualias ugniasienes, reikalingos licencijos pateikiamos kartu su įrenginiu.
	

	12. 
	Virtualių ugniasienių funkcionalumas
	Kiekviena virtuali ugniasienė turi palaikyti tokį pat funkcionalumą kaip ir fizinė ugniasienė įskaitant, bet neapsiribojant: 
· Ugniasienės funkcionalumas IPS/IDS; 
· Antivirusinė patikra; 
· Aplikacijų̨ atpažinimas; 
· Srauto prioretizavimas (angl. QoS). Garantuoto srauto pralaidumo nustatymas aplikacijoms; 
· Adresų transliavimas įskaitant NAT64 ir NAT46; 
· Turi veikti kaip DHCP klientas; 
· Turi veikti kaip DHCP serveris; 
· VRRP protokolas; 
· URL filtravimas pagal kategorijas; 
· HTTPS dešifravimas ir patikra; 
· VPN IPsec.
	

	13. 
	Web filtravimas
	Turi palaikyti šiuos Web filtravimo funkcionalumus:
· HTTP ir HTTPS protokolų inspektavimas;
· Puslapių blokavimas pagal URL, raktažodį bei frazės bloką;
· URL išimčių sąrašas;
· Srauto valdymo profiliai;
· Blokuoja Java Applet, Cookies, Active X;
· Sutikrinimas su centralizuota Web puslapių duomenų baze.
	

	14. 
	IPS funkcijos
	Turi palaikyti šiuos IPS funkcionalumus: 
· CVE aprašymai IPS signatūroms; 
· Protokolų anomalijų palaikymas; 
· Modifikuotų signatūrų palaikymas; 
· Automatinis įsilaužimų duomenų bazės atnaujinimas; 
· Turi būti galimybė srautą, atitinkantį IPS signatūrą, stebėti, blokuoti, nutraukti (angl. reset) arba karantinuoti įsilaužėlio IP nustatytam laikui; 
· IPv6 palaikymas;
· Apsauga nuo DoS (TCP Syn flood, TCP/UDP/STCP port scan ir pan.).
	

	15. 
	Antiviruso funkcijos
	Turi palaikyti šiuos antiviruso funkcionalumus:
· Įrenginys turi tikrinti duomenų srautą nuo virusų; 
· Turi skenuoti HTTP/SMTP/POP3/IMAP/FTP protokolus; 
· Automatinis virusų duomenų bazės naujinimas; 
· Infekuotų ir įtartinų bylų karantino palaikymas; 
· Bylų blokavimas pagal bylos dydį ir tipą; 
· AntiBot funkcionalumas, naudojantis IP reputacijos duomenų bazėmis; 
· Galimybė aptiktus failus automatiškai siųsti ir jų saugumą analizuoti išorinėje gamintojo smėliadėžėje, turi būti įtrauktos visos licencijos šiam funkcionalumui.
	

	16. 
	Srautų valdymas
	Turi būti:
· Duomenų srauto ribojimas pagal ugniasienės taisykles;
· Duomenų srauto ribojimas pagal IP adresą;
· Duomenų srauto ribojimas pagal aplikaciją;
· Diferencijuotų servisų palaikymas (angl. DiffServ);
· Garantijų/maksimalaus srauto/Prioritetų dėliojimas Minimalaus pralaidumo užtikrinimas;
· Maksimalaus pralaidumo apribojimas;
· Viršijančio srauto blokavimas (angl. traffic policing).
	

	17. 
	Srautų paskirstymas
	Turi būti:
· Srauto balansavimas pagal L3 ,L4 ir L7 OSI tinkle lygmenų informaciją;
· HTTP ir HTTPS multepliksavimas;
· HTTP session/cookie išsilaikymas;
· Srauto paskirstymo metodai: Statinis, pagal mažiausią sesijų skaičių (angl. roundrobin), pagal mažiausią atsako laiką (angl. roundtriptime) - weighted.
· „SSL offload“ funkcionalumas.
	

	18. 
	Duomenų persiuntimo kontrolė
	Turi būti šios duomenų persiuntimo kontrolės funkcijos:
· Įrenginys turi turėti galimybę tikrinti duomenų srautą; 
· Duomenų srauto stebėjimas ir kontrolė;
· Siunčiamų duomenų patikrinimas remiantys „RegEx“ baze;
· Konfigūruojami veiksmai – blokuoti, stebėti;
· Atpažįsta daugelį bylų formatų.
	

	19. 
	Tinklai/Maršrutizavimo funkcionalumas
	Turi palaikyti šias tinklo ir maršrutizavimo funkcijas ir galimybes: 
· DHCP Client, DHCP Server, DHCP relay funkcionalumai; 
· Policy-Based maršrutizavimas pagal taisykles; 
· Dinaminis maršrutizavimas IPv4 (OSPF, BGP, IS-IS, Multicast); 
· Dinaminis maršrutizavimas IPv6 (OSPF, BGP, IS-IS, Multicast); 
· Įvairių saugumo zonų palaikymas su tarp zoninių maršrutizavimų; 
· Maršrutizavimas tarp virtualių potinklių, tarp virtualių įrenginių; 
· VXLAN palaikymas;
· Statinis IPv4 ir IPv6 maršrutizavimas.
	

	20. 
	Valdymas/Administravimo funkcionalumas
	· Turi būti galimybė suteikti prieigos teises vartotojams, kurie turėtų tik read-only teises (mato konfigūraciją, tačiau valdyti įrenginio ir keisti konfigūracijos negali); 
· Administratorių prieigos teisės turi būti kontroliuojamos rolių pagalba; 
· Turi būti galimybė kurti roles; 
· Turi būti galimybė aktyvuoti ankstesnę konfigūraciją; 
· Turi būti galimybė matyti aktyvius sujungimus.
	

	21. 
	Sisteminiai įrašai/Stebėjimas
	Turi būti:
· Vidinis įvykių žurnalas; 
· E-mail įspėjimai apie virusus ir atakas; 
· VPN tunelių stebėjimas; 
· Realiu laiku turi pateikti informaciją apie įrenginio apkrovą;
·  Turi būti galimybė įvykių žurnalus siųsti į nutolusią darbo vietą/tarnybinę stotį; 
· Turi būti suderinama su SYSLOG standartu ir SNMP v3.
	

	22. 
	Vartotojų autentifikavimas
	Vartotojų autentifikavimas turi būti realizuojamas šiais būdais:
· Turi būti galimybė suteikti prieigos teises tik vartotojams, kurių tapatybė yra patvirtinta;
·  Turi būti galimybė dinamiškai susieti IP adresą su vartotoju;
·  Turi būti galimybė suteikti prieigos teises vartotojams, ir/arba vartotojų grupėms;
·  Įrenginys turi nustatyti vartotojų tapatybę, neprašydamas suvesti vartotojo vardo ir slaptažodžio, o pasinaudodamas jau esamomis tinklo paslaugomis, pvz., Active Directory arba programinės įrangos (agento) pagalba;
·  Turi būti galimybė įrenginį integruoti su Active Directory, LDAP, RADIUS. Jei vartotojo tapatybė nebuvo nustatyta skaidriai, vartotojui turi būti parodomas puslapis, kuriame jis turi įvesti tapatybę patvirtinančius duomenis; 
· Turi palaikyti vartotojų tapatybės nustatymą naudojant vartotojo skaitmeninį sertifikatą. Nustatant vartotojo tapatybę, turi būti galimybė vartotojo duomenų paiešką atlikti keliose tapatybės nustatymo tarnybinėse stotyse.
	

	23. 
	P2P/IM valdymas ir aplikacijų kontrolė
	· Įrenginys turi atpažinti ir kontroliuoti programas (angl. application) (pvz.: Googlemail, Googletalk, Skype, Facebook ir t. t.) nepriklausomai nuo to, kokie aplikacijoje yra naudojami prievadai, protokolai ar duomenų srauto šifravimas (pvz.: SSL); 
· Turi būti galimybė kurti saugumo taisykles, kurios leistų vartotojams jungtis tik prie tam tikros programos ar programų grupės, nenurodant serviso/prievado, kuriuo dirba programa, t. y. vartotojas gali prisijungti prie nurodytos programos nepriklausomai nuo to, kokį servisą/prievadą naudoja programa;
· Turi būti galimybė suteikti vartotojams prieigą prie programos/ų (ne serviso/prievado) nepriklausomai nuo to, kokiais TCP, UDP prievadais dirba programa.
	

	24. 
	Aprašų duomenų bazės
	Aprašų duomenų bazės turi būti to paties gamintojo, jei naudojamos trečių šalių aprašų bazės jos gali būti tik kaip papildomos, o ne pagrindinės.
	

	25. 
	Garantija
	Gamintojo garantuojamas 36 (trisdešimt šešis) mėn. garantinis aptarnavimas bei atnaujinimų teikimas garantiniu laikotarpiu (virusų, piktybinių programų, įsilaužimų aprašų, URL kategorijų). Teisė kreiptis į gamintoją iškilus problemai (produkto naudojimo, konfigūravimo ir problemų sprendimo klausimais) 24x7 sąlygomis internetu, elektroniniu paštu. Prieiga prie gamintojo internetiniame puslapyje esančių resursų, tarp jų ir programinės įrangos bibliotekos.
	



IV. KITI REIKALAVIMAI

IV.1. Tiekėjas iki Prekių pristatymo dienos turės suderintu su Perkančiąja organizacija laiku atlikti mokymus.
IV.2. Mokymus turi vesti sertifikuotas siūlomos įrangos specialistas, turintis oficialius siūlomos įrangos gamintojo sertifikatus, patvirtinančius žinias ir įgūdžius apie siūlomą įrangą bei jos funkcionalumą.
IV.3. Mokymai turi būti pritaikyti iki 5 (penkių) žmonių grupei.
IV.4. Mokymai turi būti vedami gyvai arba nuotoliniu būdu (vaizdo konferencijų pagalba), kad būtų užtikrintas tiesioginis dalyvių bendravimas su mokytoju.
IV.5. Mokymų trukmė – ne mažiau kaip 4 (keturios) val.
IV.6. Mokymuose turi būti išsamiai aptariama siūlomos įrangos konfigūracija ir naudojimas, praktinės tinklo saugumo valdymo situacijos, skirtos padėti įgyti įgūdžių realaus darbo aplinkoje, apmokoma, kaip pilnai išnaudoti saugumo funkcionalumus, įskaitant grėsmių aptikimą ir prevenciją.


______________________

